|  |
| --- |
| **Hand. 1:1-11****“Jesus is hemel toe – wat nou?”***Andries Burger, Pinetown Gemeente, 18 Mei 2023 (Hemelvaartsangdiens)* |

*Sing: Liedere 529; 425:1-4; 428:1,2,4; Ps. 33:1,5,7; Liedere 427:1; 524:1,3;599:1-3; “In die hemel is die Heer.”*

Jesus se hemelvaart was vir sy dissipels baie hartseer en verwarrend.

Dit was die einde van een era, op die vooraand van die volgende

Evangelie volgens Lukas:

Wat Jesus gedoen en geleer het in persoon, (eindig met hemelvaart)

nou gaan Hy weg

soos ŉ windstilte – wag op die gawe wat die Vader belowe het, die Heilige Gees.

 – Nie net God BY hulle (ons) nie, maar God IN hulle/ons) –

 dan volg Handelinge van (die Heilige Gees deur) die Apostels

Voor hemelvaart – van die begin van sy bediening regdeur sy lewe en na sy opstanding het hy sy dissipels veral sy apostels geleer deur die Heilige Gees wat in Hom was.

Na sy kruisiging was Hy dood, regtig morsdood en hulle was seker/Romeine was seker

Maar Hy is opgewek uit die dood en het onbetwisbare bewyse gegee dat Hy lewe – regtig springlewendig

met ŉ nuutgemaakte verheerlikte liggaam maar steeds duidelik herkenbaar met spyker en spiesmerke op sy lyf.

In interim tyd – gaan en wag vir die Heilige Gees wat kom – Hy sal troos, leer, bemoedig, rig en God se beskikking bewerk...

Wat kom – om te kan glo, en te bly glo en in geloof te lewe en te bly lewe kan nie sonder die Heilige Gees se werk nie.

Maar waarop fokus sy apostels?

(v.6) Hulle is steeds gefassineer, steeds betower met soeke na die heerlike einde van hulle verlossing deur sy oprigting van sy koninkryk.

Hulle het nie net nog steeds ŉ verkeerde begrip van wat Jesus se koninkryk behels nie, maar hulle aandag is op die verkeerde plek.

Hulle dink nie aan hulle roeping en die opdragte wat Hy vir hulle gegee het nie – nee, hulle droom van hulle deel van sy salige heerlikheid...

Is dit nie steeds maar ons hunkering nie?

Wanneer gaan Hy dit tog doen?

 Wanneer kom daardie finale oorwinning en verlossing dan tog nou?

Maar dink bietjie mooi daaroor...

Verlang ons na die openbaring van sy heerlikheid en sy heerskappy en sy eer?

Of is ons fokus nie dalk eintlik op onsself nie...

Op die uitkoms en verlossing wat ons dan sou ontvang?

 Dalk dat ons enige verdere of erger swaarkry en lyding sal vryspring nie?

Natuurlik is die twee aan mekaar gekoppel – maar dink ons eintlik oor ons eie uitkoms of dink ons regtig aan Hom en sy verheerliking en oorwinning.

 Waarop fokus ek en jy?

Soos die apostels destyds moet ons Jesus se antwoord hoor en ter harte neem.

Dit is nie vir hulle en ook nie vir ons om te weet wat die Vader bepaal nie.

 Dit tyd is sy saak en nie ons sŉ nie.

Soos die apostels moet ons ophou met ons spekulasies en ons fassinering oor wanneer dit nou gaan gebeur en hoe dit gaan gebeur.

Ons roeping is nie om tyd en energie te spandeer, te vermors daarop nie.

Daar is iets anders wat ons aandag vra, iets anders wat ons moet doen, iets anders wat met ons gebeur....

Jesus se antwoord begin met “Maar...”

In die plek van wonder en droom oor die herstel van sy koninkryk moet die dissipels en ons op iets heeltemal anders fokus...

*“Julle sal krag ontvang wanneer die Heilige Gees oor julle kom, en julle sal my getuies wees, in die hele Judea en in Samaria en tot in die uithoeke van die wêreld.”*

 Hulle destyds, en ons vandag nog steeds...

In die krag van die Heilige Gees sal ons sy getuies wees in Pinetown, en die hele Durban, en in KwaZulu-Natal, en in Suid-Afrika en tot in die uithoeke van die wêreld.

Dit sou begin daar waar hulle was, en dan sou dit uitkring al verder en verder...

 En so was dit nè?

Gelowiges is getuies van Jesus, ons Here en Verlosser, die Ewige Seun van God,

en van sy Koninkryk en van sy Koningskap, en van wat Hy gedoen het

sodat ons deur sy offer en oorwinning versoen word met God en

 ook deel kry aan sy koninkryk.

Om te getuig is om te vertel – met jou mond en met die manier wat jy lewe.

Getuienis van feite en van waarhede en van ervaring.

Gelowiges is “expert witnesses” wat uit eie ervaring vertel of getuig

van wie Jesus is, maar meer nog van wat Hy in jou lewe beteken.

Getuig van jou eie onvermoë en sondigheid,

maar meer nog van sy genade en sy verlossing en

van jou vreugde en blydskap daaroor

 selfs al gaan jy deur swaarkry en lyding in hierdie ou lewe.

Ons ywer en toewyding om te lewe soos wat Hy steeds deur die Heilige Gees in sy Woord leer, is getuienis.

Dit kan nie van self gebeur nie, die dissipels destyds en ons vandag kan die nie in eie krag doen nie.

 Julle sal krag ontvang wanneer die Heilige Gees oor julle kom...

Hierdie woord vir krag is eintlik dieselfde as dinamiet – die Heilige Gees moet ons soos dinamiet aan die gang skiet...

 Wie kan dinamiet stilhou?

En dan sal dit gebeur – met die Heilige Gees se krag kan gelowiges nie net stilbly nie,

 Christus het nie geheime agente nie, maar getuies...

 Dit sal met ons gebeur soos wat dit destyds met die dissipels gebeur het...

Maar daar is ŉ verskuilde opdrag in dat dit sal gebeur en dat ons daarin getrou sal wees sodat dit gebeur...

Nie in eie krag nie,

julle sal krag ontvang wanneer die Heilige Gees oor julle kom...

Want die prys van getuienis sal te veel wees om in eie krag te kan dra.

In ŉ sondige wêreld wat teen Christus in opstand is en Hom haat sal ons nie net getuies wees nie, ons sal soos fluitjieblaser getuies in gevaar wees.

Die woord wat hier vir getuies gebruik word, kan ook met martelaar vertaal word.

Dit is hoe Stephanus in Handelinge 7 getuig het.

Hy was nie ŉ getuie omdat hy doodgemaak is nie, hy is doodgemaak omdat hy ŉ getuie was.

En so moes die dissipels as martelare uit die vervolging in Jerusalem vlug na Samaria, en al verder en verder...

En netso vir die kerk van alle eeue en alle plekke – ook ons, ek en jy vanaand hier bymekaar. Almal altyd getuies, baie keer martelaat-getuies...

En dan word Hy voor hulle oë weggeneem...

En hulle staan verstom in verdwasing en kyk...

Totdat die engele hulle laat wakker skrik met die vraag waarom kyk julle vir die hemel...

Hy sal terugkom, maar hou op staar en gaan terug daar is werk om gedoen te word...

Hulle moet ophou hunker en droom...

Gaan en wag op die Heilige Gees, en julle sal krag ontvang en sy getuies wees... Dit is waarop hulle moet fokus.

En netso ek en jy ook.

Jesus is hemel toe, wat nou?!

Nou het ons die Heilige Gees en nou sal ons sy getuies wees, sy martelare in jou huis, en die gemeenskap en die land en in die wêreld.

Dat Hy weer sal terugkom is verseker,

dit is juis ons fokus hierdie komende Sondag –

nie ŉ kortpad “spring die verdrukking vry wegraping” nie,

(ten spyte van wat baie mense dink leer die Bybel die glad nie),

 nee sy wederkoms eens en vir altyd.

Maar totdat Hy kom,

fokus ons daarom dat ons in die krag van die Heilige Gees

 sy getuies is, sy martelare sal wees, en moet wees.

Mag ek en jy ware en waardige getuies wees

 van ons Verlosser, ons Here en ons Koning,

 Jesus Christus.

Amen